CELEX: 62007TN0377
Language: sl
Date: 2007-09-24 00:00:00
Title: Zadeva T-377/07: Tožba, vložena 24. septembra 2007 – Evropaïki Dynamiki proti Komisiji

8.12.2007   
            
            
               SL
            
            
               Uradni list Evropske unije
            
            
               C 297/43
            
         Tožba, vložena 24. septembra 2007 – Evropaïki Dynamiki proti Komisiji
   (Zadeva T-377/07)
   (2007/C 297/87)
   Jezik postopka: angleščina
   Stranki
   
      Tožeča stranka: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (zastopnik: N. Korogiannakis, odvetnik)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Za nično naj se razglasi odločba generalnega direktorata Komisije za informatiko, s katero je bila zavrnjena ponudba, ki jo je tožeča stranka vložila na podlagi javnega razpisa ENTR/05/86 – Interoperabilnost vsebin za storitve evropske e-uprave (UL S 128 08/7/2006), ki je bila tožeči stranki posredovana z dopisom z dne 13. julija 2007 in s katero je bilo naročilo oddano izbranemu ponudniku.
            
         
               —
            
            
               Komisiji (DIGIT) naj se naloži plačilo vseh stroškov tožeče stranke, nastalih v zvezi s to tožbo, četudi bo zavrnjena.
            
         
               —
            
            
               Komisiji (DIGIT) naj se naloži, da tožeči stranki povrne škodo, ki jo je utrpela zaradi spornega postopka javnega razpisa, in sicer v znesku 3.5 milijonov eurov za sklop 2.
            
         Tožbeni razlogi in bistvene trditve
   Tožeča stranka je vložila ponudbo na podlagi javnega razpisa tožene stranke za oddajo naročila „tehnologije za interoperabilnost vsebin za storitve evropske e-uprave“ (UL 2006/S 128-136080). Tožeča stranka izpodbija odločbo, s katero je bila njena ponudba zavrnjena in je bilo naročilo oddano drugemu ponudniku.
   Tožbeni razlogi in bistvene trditve, na katere se sklicuje tožeča stranka, so enaki tistim, na katere se sklicuje v zadevi Evropaïki Dynamiki proti Komisiji (T-300/07) (1).
   
      (1)  UL C 235, str. 22.